Exposició: Perimenopausa de Meritxell Perpinyà
2025-01-16 10:00 - 2025-03-22 20:00 (Europe/Madrid) | Centre de la Imatge Mas Iglesias (CIMIR), Plaça de Ramon Amigó, 1, Reus, Tarragona, Spain
Aquest projecte ha estat un viatge introspectiu sobre el procés de canvi i l’acceptació del cos. Fotografiar-me nua durant mesos m’ha ajudat a acceptar els signes de maduresa a la meva pell, entenent-la com una part física de mi que reflecteix el pas del temps.

Observar el pas del temps en el meu cos, de la mateixa manera que el percebo en la natura que m’envolta, m’ha servit per relativitzar i afrontar la por a l’envelliment i a la mort.

Perimenopausa ha trencat un silenci interior que la societat imposa amb els seus prejudicis sobre la menopausa. Vivim en una societat que es menysprea a si mateixa en associar l’envelliment amb la manca de plenitud i bellesa.

Del 16 de gener al 22 de març de 2025Horari Museu: Dimarts a dissabte de 10 a 14 i de 17 a 20h. (Excepte festius)

Exposició: Vibracions, formes i colors
2025-01-24 11:00 - 2025-03-01 20:00 | Galeria Anquins, Carrer Campoamor, 2, Reus, 43202, Spain
La galeria Anquins inaugura l’exposició “Vibracions: formes i colors”, una mostra col·lectiva que reunirà set destacats artistes contemporanis: Frank Jensen, Joanpere Massana, Jordi Forniés, Juan Escudero, Martina Manyà, Març Rabal i Rosanna Casano. La presentació serà el divendres 24 de gener a les 19:30h a Reus.

Del 24 de gener a l’1 de març de 2025, la sala de la galeria es transformarà en un espai on les obres abstractes atraparan totes les mirades amb una àmplia varietat de tècniques i suports. Des de les delicades impressions sobre paper fins a vibrants collages, passant per composicions geomètriques, jocs de color i també escultures, cada artista aportarà la seva visió única a l’univers de l’abstracció.

Una vibració és un moviment repetitiu al voltant d’una posició d’equilibri. També rep aquest nom el procés d’emissió d’un so vibrant, així com l’efecte òptic que es produeix quan uns colors s’ajunten. Com el propi múltiple significat de la paraula, Vibracions ens parla tant de la sonoritat com del cromatisme; convidant l’espectador a submergir-se en un món de sensacions i emocions, on les formes i els colors s’entrellacen per crear composicions que van més enllà de la propia obra. Des de la tranquil·litat i la introspecció fins a l’energia i la vitalitat, cada obra ens convida a reflexionar sobre la nostra pròpia experiència vital.

Artistes participants:● Frank Jensen (Salten, 1957): Amb les seves composicions abstractes, Jensen ens ofereix una experiència visual plena d’equilibri amb una composició molt cuidada a través de formes geomètriques i camps de color.

● Joanpere Massana (Ponts, 1968): Inspirant-se en els llibres, Massana crea en diferents suports i instal·lacions les seves obres, combinant elements per construir un món creatiu molt personal.

● Jordi Forniés (Osca, 1971): Vilasecà resident a Austràlia, el seu domini de diferents àmbits -la música, l’art visual i la química- li permet experimentar en cadascuna de les seves creacions. La seva dedicació dins el món de la música li permet traslladar aquests coneixements en la creació d’escultures i obres plàstiques a través de les quals plasma elements sonors.

● Juan Escudero (Bilbao, 1966): Artista internacional reconegut pels seus gravats sobre coure i estampats de paper, Juan Escudero ens transporta a un univers d’introspecció i serenitat.

● Martina Manyà (Barcelona, 1983): L’artista crea obres abstractes amb múltiples tècniques, sempre amb la naturalesa com a principal font d’inspiració. En cada peça trasllada el seu coneixement dels diferents llenguatges gràfics amb els quals treballa.

● Març Rabal (Barcelona, 1976): A través dels seus collages, Rabal crea poètiques visuals que ens conviden a mirar el món amb nous ulls, incorporant la tècnica en diferents suports i formats visuals.

● Rosanna Casano (Marsala, 1968): Amb les figures geomètriques i colors vibrants, inspirada sovint en formes arquitectòniques, Rosanna Casano ens submergeix en unes obres plenes d’harmonia i equilibri.

La majoria d’ells serà la primera vegada que exposen a la galeria Anquins, a excepció de JoanPere Massana i Frank Jensen que ja en són artistes recurrents. Amb aquesta exposició l’Anquins vol oferir al seu públic la oportunitat de descobrir nous estils i apropar-se a altres creadors.

La inauguració de l’exposició tindrà lloc el divendres 24 de gener a les 19:30h. L’entrada és lliure i oberta a tots els públics. Les obres es podran visitar del 24 de gener fins l’1 de març de 2025 en l’horari habitual de la galeria.

Exposició: Mans Treballadores, d'Eugeni Coll
2025-02-04 19:00 - 2025-03-01 19:30
El vestíbul del Centre de Lectura acullirà fins a l’1 de març l’exposició de fotografies «Mans treballadores», d’Eugeni Coll Rovira. Fins a l’1 de març. Activitat de l’Associació Cultural Els Tamborinos de Prades.

L’associació els Tamborinos es va crear el 2003 per la recuperació, manteniment i foment de la memòria, la cultura i la historia de Prades i les seves muntanyes. En aquest temps ha estat un dinamitzador cultural de la zona en diversos esdeveniments, encara que l’activitat és la d’una exposició anual de fotos antigues amb la seva identificació que posteriorment s’arxiven a la biblioteca municipal pel seu estudi.

«Mans treballadores» va ser un encàrrec de l’Ajuntament de Prades per commemorar el Dia de la Dona Treballadora, el 8 de març del 2024. Les fotos corresponen a diverses dones de Prades en les seves tasques habituals.

Teatre: Teoria King Kong
2025-02-23 18:00 - 19:15 | Teatre Bartrina, Plaça del Teatre, 1, Tarragona, 43201, Spain
Un text trencador amb un poder transformador

Monòleg basat en el llibre de Virginie Despentes, considerat un dels grans textos del feminisme i de la teoria de gènere. En l’incisiu assaig, l’autora comparteix l’experiència personal per parlar sense embuts de temes com ara la violació, la prostitució, la repressió del desig, la moral i la pornografia. Si Despentes busca enderrocar les bases patriarcals de la societat actual amb un manifest que convida al canvi, l’evolució i l’acció, l’obra d’Isis Martín interpretada per Maria Pau Pigem manté i amplia aquesta crida a la transformació.

Durada: 70 min

Cinema: MARCO d’Aitor Arregi i Jon Garaño
2025-02-23 18:00 - 19:45 | Convent de les Arts, Ctra. Mont-ral, Km 1, 43460, Alcover, Tarragona, Spain
Dirigida per Aitor Arregi i Jon Garaño

Sinopsi

Enric Marco va ser un deportat que mai va existir, un home que durant anys va ser capaç de mantenir, davant l’opinió pública i la seva pròpia família, una mentida difícil d’imaginar: que havia estat presoner en un camp de concentració nazi. Carismàtic i convincent, Marco va ascendir a la presidència de l’Associació Espanyola de Víctimes de l’Holocaust, on es va convertir en una figura destacada i admirada per la seva suposada valentia i sofriment.

Fins que un dia un historiador descobreix que el seu relat és completament fals.

No recomanada per a menors de 12 anys.

Durada: 101 minuts

Presentació llibre: La nissaga dels Kies. Del segle XVII al XX
2025-02-24 19:00 - 20:30 | Centre de Lectura, Carrer Major, 15, Reus, 43201, Spain
Sala Emili Argilaga / Sala virtual

Presentació del llibre La nissaga dels Kies. Del segle XVII al XX, de Josep Fàbregas Roig, Ginés Puente Pérez i Judit Vidal Bonavila. Presentació a càrrec d’Antoni Jordà Fernández, catedràtic d’Història del Dret i de les Institucions de la URV.

Els Kies van ser una família d’hisendats i comerciants d’origen holandès, que a finals del segle XVII i començament del XVIII residien a Barcelona, però que ben aviat van traslladar-se al Camp de Tarragona, concretament a Vila-seca, on el cap de la nissaga va adquirir el castell que va servir com a residència fins al 1899, any de la seva venda. Aquest treball exposa les relacions, activitats i vicissituds que van marcar les successives generacions fins arribar als Kies del segle XX.

Cinema: Lee Miller
2025-02-24 19:30 - 21:00
El Cinema Rambla de l’Art de Cambrils estrena en primícia “Lee Miller”, un biopic sobre la cèlebre corresponsal de guerra, dirigit per Ellen Kuras

El dilluns 24 de febrer, a les 19:30 h, el cinema Rambla de l’Art de Cambrils projectarà enpreestrena la pel·lícula Lee Miller, un impactant biopic sobre la vida d’Elisabeth “Lee” Miller,una fotògrafa i model reconeguda que va deixar enrere el seu glamurós passat per convertir-seen una pionera corresponsal de guerra durant la Segona Guerra Mundial.

Després de la projecció, els assistents podran gaudir d’una connexió en directe amb AntonyPenrose i Ami Bouhassane, fill i neta de la veritable Lee Miller, els quals compartiran les sevesexperiències i reflexions sobre el llegat de la seva mare i àvia.

Aquesta projecció forma part de Proyecto Viridiana, una iniciativa que promou el cinemaeuropeu en sales de tota Espanya, oferint preestrenes exclusives i passis especials amb col·loquisonline a càrrec de l’equip creatiu de les pel·lícules. Rambla de l’Art se suma a aquest projecte,que compta amb la participació de prop de 30 cinemes arreu del país.

La guanyadora de l’Oscar, Kate Winslet, protagonitza aquest fascinant retrat de la cèlebre ipolifacètica Elizabeth «Lee» Miller, una dona avançada al seu temps que va desafiar les normesde l’època. Lee va ser una pionera americana que va començar la seva carrera com a model i noiade portada de VOGUE. Cansada de ser ella l’objecte de les mirades, va decidir abandonar la sevaglamurosa vida per endinsar-se com a corresponsal de guerra nord-americana per a VOGUE alcor de la Segona Guerra Mundial. El seu immens talent, valentia i tenacitat van regalar algunesde les imatges més icòniques i recordades del segle XX i van canviar per sempre la fotografia deguerra en mostrar les víctimes i les seqüeles de la guerra, una cosa inèdita fins aleshores.Kate Winslet comparteix protagonisme amb altres grans actors com Alexander Skarsgård (ElHombre del Norte), Josh O’Connor (Rivales), Andy Samberg (Brooklyn Nine-Nine), MarionCotillard (La Vida en Rosa) i Andrea Riseborough (To Leslie). La directora Ellen Kuras, conegudaper la seva feina com a directora de fotografia en Eternal Sunshine of the Spotless Mind, dirigeixaquest biopic, que ja ha estat nominat als BAFTA 2025 com a millor pel·lícula britànica.Aquesta cita amb el cinema i la història és una oportunitat única per apropar-se a la figura deLee Miller, una dona que va desafiar els estereotips del seu temps i va deixar una empremtaindeleble en la fotografia de guerra.

Reconeixement a Montserrat Corretger
2025-02-25 19:00 - 20:30 | Centre de Lectura, Carrer Major, 15, Reus, 43201, Spain
La Sala Emili Argilaga del Centre de Lectura acull el lliurament del Guardó al Coneixement a Montserrat Corretger, historiadora de la literatura, crítica literària, escriptora i professora universitària.

Un guardó que atorga la regidoria de Promoció Econòmica, Innovació i Coneixement de l’Ajuntament de Reus amb la col·laboració del Centre de Lectura i de la Universitat Rovira i Virgili.

Físicament el guardó és una obra original del Mestre Artesà Picapedrer reusenc establert a Castellvell, Joan Mateu Guijas, que reprodueix la Rosa de Reus.

Aquest és el segon guardó al Coneixement que atorga la regidoria després del primer premi que va concedir l’any passat i que va recaure, in memòriam, en la figura de l’arqueòleg reusenc Jaume Guiu Forès, que fou alumne i col·laborador d’Eudald Carbonell en les excavacions d’Atapuerca. Va ser allà on va fer el descobriment més gran de la seva carrera l’any 2003 i va contribuir amb una gran aportació al món de l’arqueologia. Juntament amb el doctor Jordi Rosell van trobar la mandíbula de l’Homo antecessor, després de 800.000 anys d’història.

Prosceni Reddis Bartrina, Cicle: "Trajectòries, converses amb creadors", amb el director i compositor Xavier Pastrana
2025-02-25 19:00 - 21:00
Conversa amb Xavier Pastrana, director i compositor, fundador l’any 2011 de l’Ensemble O Vos Omnes.

Teatre: Un matrimoni de Boston
2025-02-25 20:30 - 22:00 | Teatre Fortuny, Plaça Prim 4, Reus, Catalunya, 43201, Espanya
Mestres, Vilarasau i Marco reprenen aquest text de Mamet 19 anys després de la seva estrena

L’any 1989, el dramaturg David Mamet va escriure una de les seves peces més famoses tot prenent aquest punt de partida. Un matrimoni de Boston és una comèdia que estudia amb intel·ligència els problemes de poder i classe, amor i obsessió. Amb diàlegs propers a l’estil d’Òscar Wilde, Mamet fila una teranyina d’ironia i ens introdueix en les aventures i desventures dels seus personatges, encoberta pel vel de les aparences de la societat victoriana.

Presentació: Jesús Mª Tibau presenta “A voltes, un planeta”
2025-02-27 19:00 - 20:00 | Galatea Llibres, C/ Jesús 5, 43201, Reus, Spain
L’autor Jesús Mª Tibau presentarà el 27 de febrer a les 19h elseu nou recull de relats, A voltes, un planeta (Cossentània, 2025). Seguint els tretscaracterístics del seu estil, Tibau s’endinsa en un planeta que imagina, en païsosque inventa (Hata, Eldeia, Numen…) amb relleus que esdevenen decisius, ambhistòries, costums, vicis, passions i manies sorprenents dels seus habitants.

CARNAVAL DE REUS
2025-02-27 20:00 - 2025-03-05 20:00
Consulta aquí el programa

Cinema: Polvo Serán
2025-02-27 20:30 - 22:00 | Teatre Bartrina, Plaça del Teatre, 1, Tarragona, 43201, Spain
Projecció de la pel·lícula Polvo serán, de Carles Marques-Marcet. Espanya, 2024. 106 min.

Després de ser diagnosticada amb una malaltia terminal, la Claudia decideix emprendre el seu darrer viatge a Suïssa gràcies a l’ajuda d’una associació de suïcidi assistit. El Flavio, que no se n’ha separat en més de quaranta anys, decideix unir-se a aquest viatge sense retorn. La Violeta, mentrestant, es converteix en mediadora involuntària entre els seus pares i tot allò que deixen enrere, alhora que intenta trobar el seu lloc en aquesta història.

Xerrada: "La dona a Roma, una visió entre finals de la República i principis de l'Imperi"
2025-02-28 19:00 | Biblioteca Central Xavier Amorós, Carrer de l'Escorxador, 1 43202, Reus, Tarragona, Spain
La dona a Roma, vist des d’un punt de vista antropològic a càrrec d’Ángel Portillo i Santiago de Castro

Xerrada 8M: Alcem la veu del feminisme català
2025-02-28 19:00 - 20:30

Xerrada inaugural actes 75 anys Benedicció Ecce Homo Reus
2025-02-28 19:30
Aquesta xerrada posarà en relleu l’evolució de la presència de les Senyores vestides amb Peinetes i Mantilla al cap, durant els Dies Sants de la Setmana Santa.

Anirà a càrrec de l’historiador local Josep Risueño i Granda el proper dijous 6 de març 2025 a les 19.30h al Castell del Cambrer de Reus. (Pl. Castell)

Concert Solidari: Divendres Carnaval
2025-02-28 20:30 - 22:00 | Teatre Fortuny, Plaça Prim 4, Reus, Catalunya, 43201, Espanya
La Vella Dixeland en gran format convidant alguns dels millors músics de la darrera generació. Un espectacle únic, festiu i ple de vitalitat homenatjant la música de Duke Ellington, Count Basie o Louis Armstrong.

Concert: Mozart i Süssmayr
2025-02-28 21:00 - 23:00 | Auditori Josep Carreras, Plaça Federic Mompou, 1, Vila-seca, 43830, Spain
A 5 VEUS

Aleksandra Ivanovski, ViolíNúria Garcia, ViolaNoemí Pasquina, VioloncelPaula Martínez, Flauta TravesseraOscar Diago, Oboè

Un concert amb repertori del Classicisme, dos compositors, Wolfgang Amadeus Mozart i el seu deixeble Franz Xavier Süssmayr, el qual va completar el Requiem, última obra del seu mestre. I cinc intèrprets units per la música i per les coincidències, sempre tan presents en aquest cercle artístic, que exploren en aquestes obres, la transparència, els colors i els diàlegs d’aquestes tres joies, els quartets de Mozart per a flauta en Re Major i per oboè en Do Major, i el quintet per a flauta, oboè i cordes en Re Major de Süssmayr.Bellesa, sensibiltat i sencillesa creada a través dels instruments de cinc amics que emocionen tocant junts.

Esport: Mitja Marató de Cambrils
2025-03-02 10:00 - 13:00
El Diumenge 02 de MARÇ de 2025 és celebrarà la el la 16ª edició de la Grup Oliva Motor Mitja Marató de Cambrils, una prova que porta desde l’any 2009.

Conferència: "La construcció d'un mite: els fets del Morell i Vilallonga (1838) i els màrtirs reusencs per la llibertat"
2025-03-03 19:00 | Arxiu Municipal de Reus, Sant Antoni Maria Claret, 3 43204, Reus, Tarragona, Spain
Fruit de la signatura del conveni entre els ajuntaments de Reus i de Vilallonga i el Centre d’Estudis Pere Virgili, en els propers dies es realitzaran diversos actes de divulgació I recuperació de la memòria de la batalla de Vilallonga i el Morell. Les activitats es duran a terme amb motiu de la commemoració de l’efemèride, que tingué lloc el dia 1 de març de 1838. Es realitzaran amb la col·laboració de l’Arxiu Municipal de Reus i dels Serveis Funeraris Reus i Baix Camp.

El proper dia 3 de març a les 19.00h., a l’Arxiu Municipal (c. Sant Antoni M. Claret, 3), s’inaugurarà una mostra documental al vestíbul on també hi haurà un plafó informatiu sobre els fets. L’historiador reusenc Joan Navais serà l’encarregat de pronunciar la conferència “La construcció d’un mite: els fets del Morell i Vilallonga (1838) i els màrtirs reusencs per la llibertat “, que donarà inicia als actes de commemoració.

Prosceni Reddis Bartrina: "Guinjoan, una aproximació a la vida i l'obra"
2025-03-04 19:00 - 21:00
Xerrada amb música en directe amb el clarinetista Oriol Estivill i el pianista Daniel Ruiz

“Guinjoan, una aproximació a la vida i l’obra”.Xerrada amb música en directe amb el clarinetista Oriol Estivill i el pianista Daniel Ruiz.

Joan Guinjoan fou un compositor d’estètica eclèctica i caràcter obert. En aquesta sessió d’aproximació a la seva vida i obra transitarem per algunes de les seves múltiples facetes i influències: el pianista, el divulgador, el compositor, Riudoms i el Camp, Gaudí, el jazz, el flamenc, Ravel… i la seva estreta i important relació amb molts dels millors intèrprets del país. A més, com a colofó, gaudirem de la interpretació en directe d’una de les seves primeres obres importants: la “Fantasia per a clarinet i piano” de 1964. Per a tal efecte, ens acompanyaran dos intèrprets de luxe i de casa: el clarinetista Oriol Estivill i el pianista Daniel Ruiz.

Exposició fotografia: El bosc de la imaginació
2025-03-05 18:00 - 2025-03-29 20:30 | Centre de Lectura, Carrer Major, 15, Reus, 43201, Spain

Exposició: Una mirada del feminisme a la premsa històrica local
2025-03-06 10:00 - 2025-03-14 10:00 | Biblioteca Central Xavier Amorós, Carrer de l'Escorxador, 1 43202, Reus, Tarragona, Spain
Recull d’articles editats en diferents publicacions periòdiques i diaris locals de principis del segle XX on es parla sobre el feminisme i la dona. Tots aquests escrits els podreu trobar digitalitzats a l’Hemeroteca Històrica Local de les Biblioteques Municipals de Reus

Esport: Inauguració Olimpíada Escolar 2025
2025-03-06 19:00 - 21:00 | Pavelló Olímpic Reus, Carrer de Mallorca,1 - 43205 Reus, Reus, Tarragona, Spain
Acte inaugural al Pavelló Olímpic de Reus on els capitans i capitanes de les escoles participants fan el recorregut de la torxa pels carrers de la ciutat i encesa del peveter, enlairament de la bandera olímpica i dels pictogrames dels diferents esports. A més d’escoltar el pregó d’un esportista de la ciutat, fer el jurament en nom de tots els participants i rebre un diploma de participació. Tot això acompanyat de diverses actuacions o animacions.

4t Campionat de patates braves: Mont-roig i Miami Platja
2025-03-07 18:00 - 2025-03-30 21:00
El mes de març arriba carregat de sabor amb el Campionat de Patates Braves de Mont-roig iMiami Platja, que comptarà amb la participació de 15 bars i restaurants. Del 7 al 30 de març,els establiments participants oferiran la seva versió de les patates braves a un preu de 4€ laració, sense beguda.

Concert: La passió segons Frida
2025-03-07 20:00 - 22:00 | Auditori Josep Carreras, Plaça Federic Mompou, 1, Vila-seca, 43830, Spain
ENSEMBLE VILA-SECA

Guillermina Gallardo, mezzosopranoRoger Padullés, tenorRafael Fabregat, guió i direcció musicalMarc Torres, arranjaments musicals i teclats

L’obra de la pintora mexicana Frida Kahlo és mirall d’un temperament extremament sensible on destaquen dos factors fonamentals: el dolor físic, que va patir gairebé durant tota la seva vida, i l’amor desesperat per un home, Diego Rivera a qui admirava també com a artista. L’Ensemble Vila-seca torna a escena amb les seves eines habituals – música, imatge i dramatúrgia – per tal d’aproximar-nos a una vivència emocional particular i, alhora, universal, prenent com a referència el diari personal de l’artista. Diego i Frida – l’elefant i el colom, com la mare de la pintora anomenava a la parella – protagonitzaren un drama sentimental esplèndid i desolador, amb l’art pictòric com a teló de fons.

Teatre: Menú tancat
2025-03-07 20:30 - 22:00 | Teatre Bartrina, Plaça del Teatre, 1, Tarragona, 43201, Spain
Una comèdia gastronòmica de Jordi Casanovas.

Tres amics es reuneixen un cop cada dos mesos per sopar. Un d’ells, un cuiner reconegut, tanca el seu restaurant perquè puguin sopar sols i posar-se al dia. Però avui, el cuiner els farà una pregunta que ho canviarà tot: “Com és que no ens hem vist mai plorar?”. A través d’un menú especial, cada plat els farà recordar moments vergonyants del seu passat, moments en què no van estar a l’alçada, obligant-los a confrontar qui són en realitat.

Si es pot desconstruir una truita de patates, també et pots desconstruir a tu mateix?

Durada: 85 min

*Recomanat a partir de 14 anys

Teatre: Moltes Mercès
2025-03-07 20:30 - 22:00 | Teatre Fortuny, Plaça Prim 4, Reus, Catalunya, 43201, Espanya
de i amb Mercè ComesDescobreix el seu monòleg més personal i riu amb el seu humor que ha enamorat generacions de catalans!

No hi ha cap dubte que la Mercè Comes és una de les grans actrius de l’escena catalana, tothom la coneix popularment pel seu pas per La Cubanai especialment per ser una de les “Teresines”. Però això és només un període molt curt de la seva dilatadíssima carrera iniciada molt joveneta al barri de Gràcia de Barcelona. Ara, a una edat que podreu trobar fàcilment a Google, ens porta un monòleg molt especial perquè està plenament servit a l’estil de “la Comes”, perquè efectivament és una de les poques actrius amb un estil propi i inconfusible. Reviurem molts i molts moments de la seva vida, però que alhora formen part també de la memòria col·lectiva.Riurem, ens ho passarem bé, però el que romandrà és un record molt entranyable. Mercè…Moltes mercès!!!

Teatre: Bona Gent
2025-03-08 18:00 - 20:00 | Teatre Fortuny, Plaça Prim 4, Reus, Catalunya, 43201, Espanya
Amb Quim Masferrer

Després de més de 400 representacions i 400.000 espectadors Quim Masferrer vol continuar homenatjant el públic. Durant anys, dècades, segles, hem aplaudit actors, actrius, dramatúrgies, escenografies, directors…

Però ens hem oblidat d’una peça clau del teatre: el públic.

Quim Masferrer pensa que ha arribat l’hora de fer un homenatge al públic en un espectacle únic i impossible de repetir perquè el públic n’és el protagonista. Un protagonista, o millor dit: molts protagonistes que escriuran l’argument d’aquesta experiència.

Un espectacle ple de veritat.Un espectacle honest.Un espectacle on Quim Masferrer vol ser el teu espectador.

Concert: El cançoner R - Anna Amigó
2025-03-08 20:00 - 21:00 | Convent de les Arts, Ctra. Mont-ral, Km 1, 43460, Alcover, Tarragona, Spain
Un espectacle d’evolució musical i revolució femenina

L’espluguina ens fa (re)descobrir balades que ens han arribat a través dels temps, en boca de les nostres mares, padrines, i tantes altres dones. Amb un conjunt d’harmonies riques musicalment i creació de noves melodies, “El Cançoner R-evolucionat” busca i propicia un nou espai físic i musical on mantenir vives totes aquestes històries, tot dignificant a les seves protagonistes.

Una arpa tocada de manera poc convencional i una veu plena d’emocions recreen ambients colpidors, noves sonoritats i nous diàlegs, sempre amb la dona com a eix central i ens fan reflexionar sobre problemes de gènere encara vigents avui dia.

Després de 3 anys de trajectòria, el treball musical i de recerca de “El Cançoner R-evolucionat” culmina aquest 2025 amb noves cançons i un enregistrament realitzat al Convent de les Arts. Aquest ha estat possible gràcies al programa de residències artístiques i compta amb la producció artística del músic i compositor català Eduard Iniesta.

Un espectacle d’evolució musical i revolució femenina per a ser escoltat amb tots el sentits

Anna Amigó ha situat l’arpa a primera línia del mapa cultural tarragoní eixamplant la visió que en té el públic : la manera de tocar-la traspassa barreres i sorprèn des de la primera nota a qui la sent i l’escolta.

L’Anna sap comunicar a qui l’escolta, transmet molts elements de qualitat i aporta, amb el seu instrument i la veu, una atmosfera especial on es barregen la tradició, el patrimoni cantat i la contemporaneïtat.

A nivell internacional, ha actuat amb aquest projecte al Festival Internacional d’Arpa de Noia i la revista belga FOLK li dedicà la portada i entrevista principal de desembre 2022. El 2023, el Museu Terra va integrar Anna Amigó i el seu “El Cançoner R-evolucionat” en una visita musicada a l’exposició Tros de Dona, guanyadora del Premi al Patrimoni Temps de les Arts 2023.

Durada: 60 minuts
